Diari Oficial de la Generalitat Valenciana


Sumari del DOGV 9723, del 13-11-2023 (2023/10369)

Anunci de l'informe ambiental i territorial estratègic en procediment simplificat d'avaluació ambiental i territorial estratègica de la modificació puntual número 23 de les normes subsidiàries.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10839


Data del document
:   03-10-2023

Organisme emissor
:   Ajuntament d'Agost

Tipus de document
:   Anunci

Descriptors 

:   * pla d'urbanisme
    * administració local

Anunci de l'informe ambiental i territorial estratègic en procediment simplificat d'avaluació ambiental i territorial estratègica de la modificació puntual número 23 de les normes subsidiàries. [2023/10655]  
De conformitat amb l'article 53.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, amb aquest anunci es fa públic que, mitjançant Resolució d'Alcaldia núm. 1116/2023, de data 3 octubre de 2023, es va emetre informe ambiental i territorial estratègic en el procediment simplificat d'avaluació ambiental i territorial estratègica de la modificació puntual núm. 23 de les normes subsidiàries d'Agost, que reproduïm a continuació:  
  
«Per part d'aquest ajuntament es planteja la conveniència de promoure la modificació puntual del Pla d'ordenació urbana que es detalla a continuació:  
  
Tipus d'instrument: Pla d'ordenació urbana detallada  
Núm. de modificació Núm. 23  
Àmbit: Modificació puntual detallada per a modificació d'ús d'espai lliure a dotacional públic  
  
Objecte: La modificació que es proposa té com a objectiu poder situar un edifici destinat a la Policia Local en la parcel·la que es genera com a final d'illa que es troba entre els carrers la Torre de les Maçanes, avinguda de Xixona i el carrer del Campello. Aquesta modificació no suposa un canvi de l'ús dominant en la zona, que és el residencial, sinó que tracta d'incorporar el d'un servei urbà sobre un espai lliure d'illa.  
  
  
  
Vistos els antecedents que figuren en l'expedient i l'esborrany de la modificació puntual núm. 23 de les normes subsidiàries d'Agost redactada per l'arquitecte municipal, de data 12 d'agost de 2022.  
  
Vist l'informe d'avaluació ambiental i territorial estratègica, de l'esmentada modificació redactada per l'Àrea d'Arquitectura de la Diputació Provincial d'Alacant, amb entrada el dia 21 d'agost de 2023 i número de registre 2406, que es transcriu a continuació:  
  
«En relació amb la sol·licitud presentada per l'Ajuntament d'Agost en la qual sol·licita que s'emeta proposta d'informe avaluació ambiental i territorial estratègica pel procediment simplificat de la modificació puntual núm. 23 de les normes subsidiàries d'Agost, cal fer l'informe següent:  
1. Objecte de l'actuació  
El planejament vigent del municipi són les normes subsidiàries de planejament d'Agost, que van ser aprovades definitivament per la Comissió Territorial d'Urbanisme amb data 12 de novembre de 1995; publicades íntegrament les ordenances i normes subsidiàries en el BOP d'Alacant, amb data 27 de gener de 1996 (BOP núm. 22).  
La modificació puntual proposada de les normes subsidiàries de planejament d'Agost té l'objectiu de modificar les alineacions en l'illa situada al carrer la Torre de les Maçanes, avinguda de Xixona i carrer del Campello representades gràficament en les imatges següents:  
Planejament vigent  
Planejament modificat  
(Imatges que figuren en l'informe que consta en l'expedient)  
Per això, l'Ajuntament d'Agost ha d'escometre una modificació puntual del planejament vigent, normes subsidiàries.  
  
2. Consideracions urbanístiques  
Com s'ha indicat en el punt anterior, l'instrument de planejament vigent en el terme municipal d'Agost són les normes subsidiàries de planejament de l'any 1995.  
La modificació proposada pretén incorporar en l'espai lliure existent en l'illa delimitada pel carrer la Torre de les Maçanes, avinguda de Xixona i carrer del Campello un dotacional per a poder situar les dependències de la Policia Local, sense que es modifiquen les superfícies de les illes privades, que se situen en la porció d'illa que s'indica en la imatge següent:  
(Imatge que figura en l'informe que consta en l'expedient).  
Segons s'indica en l'article 19.3 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (d'ara en avant, TRLOTUP):  
«L'ordenació detallada desenvolupa i concreta l'ordenació estructural i regula l'ús detallat del sòl i l'edificació. La integren les determinacions qualificades així per aquest text refós i altres que no tinguen específicament assignat un caràcter estructural.»  
  
El TRLOTUP, en l'article 35.1b, que dins de les determinacions d'ordenació detallada figura la xarxa secundària de dotacions públiques.  
  
Per tant, les determinacions urbanístiques que incideixen en la modificació puntual núm. 23 de les normes subsidiàries d'Agost no afecten l'ordenació estructural, ja que són exclusivament d'ordenació detallada, segons l'article 35 del TRLOTUP.  
  
3. Consideracions ambientals  
Com ja s'ha indicat, la modificació proposada pretén incorporar en l'espai lliure existent en l'illa delimitada pel carrer la Torre de les Maçanes, avinguda de Xixona i carrer del Campello un dotacional per a poder situar les dependències de la policia local, sense que es modifiquen les superfícies de les illes privades.  
Després de l'anàlisi de la proposta descrita i consultada la cartografia temàtica de la Conselleria d'Habitatge, Obres Públiques i Vertebració del Territori i les cartografies del Pla d'acció territorial sobre prevenció del risc d'inundació a la Comunitat Valenciana (PATRICOVA) i del Sistema Nacional de Cartografia de Zones Inundables (SNCZI), es confirma que la modificació puntual núm. 23 de les normes subsidiàries d'Agost no incideix en el risc d'inundació.  
Imatge del terreny afectat per perillositat d'inundació d'origen fluvial T=100 anys  
(Imatge que obra en l'informe que consta en l'expedient).  
Respecte al paisatge, de conformitat amb l'article 6 del TRLOTUP, aquest s'ha d'integrar en la planificació territorial i urbanística, a escales regional, supramunicipal i local, mitjançant la incorporació en els seus plans i projectes condicionants, criteris o instruments de paisatge, en funció de l'abast de les seues determinacions i del paisatge afectat.  
Analitzada la documentació presentada, es considera que la modificació proposada no tindrà efectes significatius en el paisatge urbà d'Agost respecte als que generaria el desenvolupament del planejament vigent. Si bé, considerant que l'edifici ocuparà un espai lliure i veient-se modificada la percepció d'aquest paisatge urbà, es considera convenient l'elaboració d'un estudi d'integració paisatgística segons l'article 6.4.b i annex II del TRLOTUP.  
Tenint en compte la naturalesa de la modificació puntual núm. 23 de les normes subsidiàries d'Agost, la qual afecta paràmetres propis de l'ordenació detallada, i que afecta una zona de reduïda superfície de sòl, a juí de qui subscriu, s'entén que de l'esmentada modificació no es derivaran efectes significatius sobre el medi ambient.  
  
Cosa que s'informa als efectes oportuns.»  
  
Vist que en l'expedient consta que ha sigut remés el document inicial estratègic i l'esborrany de la modificació núm. 23 a les administracions públiques afectades amb la finalitat de realitzar les consultes que estableix l'article 53 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge. S'ha rebut pronunciament en data d'entrada en aquesta corporació 28.10.2022 per part de la Conselleria de Política Territorial, Obres Públiques i Mobilitat.  
L'òrgan competent (òrgan ambiental i territorial) a l'Ajuntament d'Agost per a emetre l'informe ambiental i territorial estratègic a què es refereix l'article 53.2 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP), és l'alcalde president, d'acord amb l'article 21 de la Llei 7/1985, de 2 d'abril, reguladora de les bases de règim local.  
I en l'exercici de les facultats que la llei m'atribueix, resolc:  
  
Primer. Emetre informe ambiental i territorial estratègic en el procediment simplificat d'avaluació ambiental i territorial estratègica de la modificació puntual núm. 23 de les normes subsidiàries d'Agost, la conclusió de les quals és que no té efectes significatius sobre el medi ambient, d'acord amb els criteris establits en l'annex VIII del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP), corresponent continuar la tramitació conforme al capítol III del títol III del llibre I de la TRLOTUP, o a la legislació sectorial corresponent.  
  
  
Segon. De conformitat amb el que es preveu en l'article 53.7 del TRLOTUP, contra la present resolució, per no ser un acte definitiu en via administrativa, no correspon recurs, sense perjudici dels quals, si és el cas, siguen procedents en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que siguen procedent en via administrativa davant de l'acte, si és el cas, d'aprovació del pla o programa; la qual cosa no és inconvenient perquè puguen utilitzar els mitjans de defensa que consideren pertinents en dret.  
  
Tercer. De conformitat amb el que es preveu en l'article 53.7 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haja procedit a l'aprovació del pla o programa en el termini màxim de quatre anys des de la seua publicació.  
  
Quart. Notificar aquesta resolució als interessats que figuren en l'expedient ambiental d'aquesta actuació.  
  
Cinqué. De conformitat amb el que es preveu en l'article 53.8 del TRLOTUP, publicar aquesta resolució en el Diari Oficial de la Generalitat Valenciana.»  
  
Agost, 3 d'octubre de 2023.- L'alcalde: Juan José Castelló Molina.